L 307/136
LT
Europos Sąjungos oficialusis leidinys
2022 11 28
3.
Valstybės narės, derindamos veiksmus su nacionalinės valdžios institucijomis, laikydamosi nacionalinės teisės aktų ir atsižvelgdamos į tarptautinę teisę, tikrina visus į Haitį iš jų teritorijos, įskaitant jūrų uostus ir oro uostus, gabenamus krovinius, jei jos turi informacijos pagrįstai manyti, kad krovinyje yra objektų, kuriuos pagal šį straipsnį draudžiama tiekti, parduoti, perduoti ar eksportuoti.
4.
Valstybės narės laiku praneša Sankcijų komitetui apie 1 ir 2 dalyse nurodytų priemonių pažeidimų atvejus.
5.
Valstybės narės užtikrina, kad pagal tarptautinius ir regioninius dokumentus, kurių šalys jos yra, būtų įdiegtos tinkamos žymėjimo ir registravimo priemonės, kad būtų galima atsekti ginklus, įskaitant šaulių ir lengvuosius ginklus, ir apsvarstyti, kaip geriausia padėti kaimyninėms šalims, kai aktualu ir joms paprašius, užkirsti kelią neteisėtai prekybai ir nukreipimui pažeidžiant 1 ir 2 dalyse nustatytas priemones ir juos išsiaiškinti.
2 straipsnis 1.
Valstybės narės imasi būtinų priemonių, kad būtų užkirstas kelias į jų teritoriją atvykti ar vykti per ją tranzitu asmenims, kuriuos Sankcijų komitetas įtraukė į sąrašą kaip tiesiogiai ar netiesiogiai atsakingus už veiksmus (bet tik jais neapsiribojant), keliančius grėsmę taikai, stabilumui ir saugumui Haityje, arba bendrininkavusius ar dalyvavusius juos vykdant: a) tiesioginį ar netiesioginį dalyvavimą nusikalstamoje ir smurtinėje veikloje, susijusioje su ginkluotomis grupuotėmis ir nusikaltėlių tinklais, kurstančiais smurtą, įskaitant priverstinį vaikų verbavimą į tokias grupuotes bei tinklus, žmonių grobimą, prekybą žmonėmis bei neteisėtą migrantų gabenimą, taip pat žmogžudystes ir seksualinį smurtą bei smurtą dėl lyties, arba tokios veiklos rėmimą; b) neteisėtos prekybos ginklais ir susijusiais reikmenimis ir jų nukreipimo arba su tuo susijusių neteisėtų finansinių srautų rėmimą; c) veikimą asmens ar subjekto, įtraukto į sąrašą dėl a ir b punktuose nurodytos veiklos, naudai, jo vardu arba nurodymu arba kitokį jo rėmimą ar finansavimą, be kita ko, tiesiogiai ar netiesiogiai pasinaudojant organizuoto nusikalstamumo būdu įgytomis pajamomis, įskaitant pajamas iš neteisėtos narkotikų bei jų pirmtakų, kurių kilmės šalis yra Haitis arba kurie gabenami per Haitį tranzitu, gamybos ir prekybos jais, prekybos žmonėmis ir neteisėto migrantų gabenimo iš Haičio arba neteisėto ginklų gabenimo į Haitį ar iš jo ir prekybos jais; d) veikimą pažeidžiant ginklų embargą, arba tiesioginį ar netiesioginį ginklų ar su jais susijusių reikmenų tiekimą, pardavimą arba perdavimą ginkluotoms grupuotėms ar nusikaltėlių tinklams Haityje arba šių ginklų ir su jais susijusių reikmenų priėmimą, arba techninių rekomendacijų, mokymų ar paramos, įskaitant finansavimą ir finansinę paramą, susijusius su ginkluotų grupuočių ar nusikaltėlių tinklų Haityje vykdomais smurto veiksmais, teikimą; e) veiksmų, kuriais pažeidžiama tarptautinė žmogaus teisių teisė, arba veiksmų, kurie laikomi žmogaus teisių pažeidimais, įskaitant veiksmus, susijusius su neteismine egzekucija, be kita ko, moterų ir vaikų atžvilgiu, ir smurto veiksmų, grobimo, priverstinio dingimo ar pagrobimų siekiant išpirkos Haityje užsakymu, planavimą, vadovavimą šiems veiksmams arba jų vykdymą; f) veiksmų, susijusių su seksualiniu smurtu ir smurtu dėl lyties, įskaitant išžaginimą ir seksualinę vergovę, Haityje, planavimą, vadovavimą šiems veiksmams arba jų vykdymą; g) trukdymą teikti Haičiui humanitarinę pagalbą, ją gauti arba paskirstyti Haityje; h) išpuolių prieš Jungtinių Tautų misijų personalą ar patalpas bei operacijas Haityje vykdymą arba paramos tokiems išpuoliams teikimą.
Šioje dalyje nurodytų asmenų sąrašas pateikiamas priede.
2.
1 dalis neįpareigoja valstybių narių neleisti jų pačių piliečiams atvykti į jų teritorijas.
3.
1 dalis netaikoma tais atvejais, kai atvykti į šalį arba vykti per ją tranzitu būtina teisminiam procesui vykdyti.